Legal Document

Category: 514

Text:
106. AΠΟΦΑΣΗ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) Αριθ. 366/48 της 8 Δεκ. 2005/17 Ιαν. 2006 (ΦΕΚ Β΄  22) Τροποποίηση και Κωδικοποίηση σε ενιαίο κείμενο του Κανονισμού Εισαγωγής της Προεπιλογής Φορέα στην Ελληνική Αγορά. Έχοντας υπόψη: α.το ν. 2867/2000 «Οργάνωση και Λειτουργία των Τηλεπικοινωνιών και άλλες Διατάξεις» (ΦΕΚ 273/Α/2000) και ιδίως, τo άρθρο 3, παράγρ. 14 στοιχείο α΄ και κη΄ και το άρθρο 7 παράγρ. 1 του νόμου αυτού, 22.ΔΑ.α.104α-106 Οργάνωση και Λειτουργία των Τηλεπικοινωνιών - Ε.Ε.Τ.Τ. β.το ν. 703/1977 «Περί ελέγχου μονοπωλίων και ολιγοπωλίων και προστασίας του ελεύθερου ανταγωνισμού» (ΦΕΚ 278/Α/26.9.1997), γ.το ν. 2251/1994 «Περί προστασίας καταναλωτών», (ΦΕΚ 191/Α/1994),  δ.το π.δ. 165/1999 «Τροποποίηση του ν. 2246/1994, όπως εκάστοτε ισχύει, σε συμμόρφωση:α) προς την Οδηγία 97/33/ΕΚ του Ευρωπαϊκού Κοινοβουλίου και του Συμβουλίου για τη Διασύνδεση στο χώρο των Tηλεπικοινωνιών, προκειμένου να διασφαλιστεί Kαθολική Yπηρεσία και Διαλειτουργικότητα, με εφαρμογή των αρχών παροχής ανοικτού δικτύου (ΟΝΡ) και β) προς την Οδηγία 98/61/ΕΚ του Ευρωπαϊκού Κοινοβουλίου και του Συμβουλίου για την τροποποίηση της Οδηγίας 97/33/ΕΚ, σε ό,τι αφορά την Φορητότητα των Αριθμών και την Προεπιλογή Φορέα» (ΦΕΚ 159/Α/1999), ε.το π.δ. 181/1999 «Προσαρμογή στην Οδηγία 98/10/Ε.Κ. του Ευρωπαϊκού Κοινοβουλίου και του Συμβουλίου για την Εφαρμογή της Παροχής Ανοιχτού Δικτύου (ONP) στη Φωνητική Τηλεφωνία και για την Καθολική Υπηρεσία για τις Τηλεπικοινωνίες σε Ανταγωνιστικό Περιβάλλον» (ΦΕΚ 170/Α/1999), στ.την υπ’ αριθμ. 206/2/29.1.2001 απόφαση «Εθνικό Σχέδιο Αριθμοδότησης για τις Υπηρεσίες Τηλεφωνίας και Κινητών και Προσωπικών Επικοινωνιών» (ΦΕΚ 127/Β/2001), ζ.την υπ’ αριθ. 207/6/2.2.2001 απόφαση «Κανονισμός Διαχείρισης και Εκχώρησης Αριθμών του Εθνικού Σχεδίου Αριθμοδότησης για τις Υπηρεσίες Τηλεφωνίας και Κινητών και Προσωπικών Επικοινωνιών» (ΦΕΚ 159/Β/2001), η.την υπ’ αριθ. 254/70/2002 απόφαση «Κανονισμός Εισαγωγής της Προεπιλογής Φορέα στην Ελληνική Αγορά (ΦΕΚ 773/Β/2002), όπως ισχύει τροποποιηθείσα με την απόφαση της ΕΕΤΤ υπ’ αριθ. 339/32/2004 «Τροποποίηση του Κανονισμού Εισαγωγής της Προεπιλογής Φορέα στην Ελληνική Αγορά» (ΦΕΚ 38/Β/2005) και ειδικότερα το άρθρο 11 αυτής,  θ.την υπ’ αριθ. 360/28/20.10.2005 απόφαση «Διεξαγωγή Δημόσιας Διαβούλευσης αναφορικά με τον Κανονισμό της ΕΕΤΤ περί Εισαγωγής της Προεπιλογής Φορέα στην Ελληνική Αγορά», ι.την υπ’ αριθ. 365/33/30.11.2005 απόφαση «Δημοσίευση Αποτελεσμάτων Δημόσιας Διαβούλευσης αναφορικά με τον Κανονισμό της ΕΕΤΤ περί Εισαγωγής της Προεπιλογής Φορέα στην Ελληνική Αγορά», ια.το γεγονός ότι, για την ευχερέστερη ανάγνωση και πληρέστερη κατανόηση του τροποποιημένου κειμένου, κρίθηκε σκόπιμη η κωδικοποίηση της απόφασης της ΕΕΤΤ υπ’ αριθμ. 254/70/2002  «Κανονισμός Εισαγωγής της Προεπιλογής Φορέα στην Ελληνική Αγορά (ΦΕΚ 773/Β/2002), όπως ισχύει τροποποιηθείσα με την Απόφαση της ΕΕΤΤ υπ’ αριθμ. 339/32/2004 «Τροποποίηση του Κανονισμού Εισαγωγής της Προεπιλογής Φορέα στην Ελληνική Αγορά» (ΦΕΚ 38/Β/2005) και η ενσωμάτωση των τροποποιήσεων σε ενιαίο κείμενο, Και εκτιμώντας: α.το γεγονός ότι η Προεπιλογή Φορέα κρίνεται ως εξαιρετικής σημασίας για τη σωστή λειτουργία της τηλεπικοινωνιακής αγοράς, διότι δίδει περισσότερες επιλογές στους καταναλωτές, παρεμποδίζει την πιθανή υιοθέτηση πρακτικών περιοριστικών του ανταγωνισμού και αυξάνει τον ανταγωνισμό μεταξύ των τηλεπικοινωνιακών παρόχων, β.το γεγονός ότι η υφιστάμενη ρύθμιση (υπ’ αριθ. ΕΕΤΤ 254/70/2002, όπως ισχύει) αναφορικά με την Εισαγωγή της Προεπιλογής Φορέα εισήχθη και προσαρμόσθηκε στην Ελληνική τηλεπικοινωνιακή αγορά ομαλά, επιτελώντας το βασικό σκοπό της, ήτοι την ανάπτυξη του ανταγωνισμού και την προστασία του καταναλωτή-χρήστη, χρήζει όμως περαιτέρω εξειδικεύσεων και βελτιωτικών παρεμβάσεων, γ.ότι, το πνεύμα τόσο του υφιστάμενου Κανονιστικού πλαισίου όσο και του νέου Ευρωπαϊκού Κανονιστικού πλαισίου για τις ηλεκτρονικές επικοινωνίες επιβάλλει την εισαγωγή και λειτουργία της προεπιλογής φορέα στα κράτη μέλη με σκοπό την ανάπτυξη του ανταγωνισμού στην αγορά, αποφασίζει: Τροποποιεί την υπ’ αριθ. 254/70/31.5.2002 απόφαση «Κανονισμός Εισαγωγής της Προεπιλογής Φορέα στην Ελληνική Αγορά» (ΦΕΚ 773/Β/2002), όπως ισχύει τροποποιηθείσα, η οποία, κωδικοποιημένη, έχει ως ακολούθως: Άρθρο 1 Σκοπός-Πεδίο Εφαρμογής Σκοπός της παρούσας Απόφασης είναι η θέσπιση κανόνων σχετικών με την εισαγωγή της διευκόλυνσης της προεπιλογής φορέα στην Ελληνική τηλεπικοινωνιακή αγορά. Άρθρο 9 Διαδικασίες Παροχής της Προεπιλογής Φορέα 1.Ο σχεδιασμός και η τροποποίηση των διαδικασιών παροχής της υπηρεσίας προεπιλογής γίνεται κατόπιν διμερών συζητήσεων και συμφωνιών μεταξύ των ενδιαφερομένων παρόχων με γνώμονα την προστασία και διευκόλυνση του καταναλωτή και πρέπει να συνάδει με τις διατάξεις της νομοθεσίας περί ανταγωνισμού. Ο ανωτέρω σχεδιασμός είναι μέρος της συμφωνίας διασύνδεσης και πρέπει να ολοκληρώνεται με τη σύναψη της συμφωνίας διασύνδεσης, εφόσον υποβάλλεται σχετικό αίτημα από τον αιτούντα πάροχο. Σε περίπτωση σύναψης συμφωνίας διασύνδεσης που δεν περιλαμβάνει αρχικά την προεπιλογή φορέα, ο Υπόχρεος Πάροχος της διευκόλυνσης προεπιλογής φορέα ανταποκρίνεται εντός 15 ημερών από την υποβολή του σχετικού αιτήματος για προεπιλογή από τον ενδιαφερόμενο οργανισμό. Σε περίπτωση που ο υποψήφιος Προεπιλεγμένος Πάροχος είναι Εικονικός Τηλεπικοινωνιακός Πάροχος, υπογράφεται συμφωνία με τον Υπόχρεο Πάροχο της διευκόλυνσης προεπιλογής φορέα που αφορά μόνο στην προεπιλογή φορέα σύμφωνα με τα εκάστοτε οριζόμενα στο Υπόδειγμα Προσφοράς Διασύνδεσης του Υπόχρεου. 2.Ο Υπόχρεος Πάροχος της διευκόλυνσης προεπιλογής φορέα Τηλεπικοινωνιακός Οργανισμός εκδίδει και αποστέλλει στην ΕΕΤΤ, εντός 15 ημερών από τη δημοσίευση του παρόντος, τυποποιημένα κείμενα αίτησης συνδρομητών για την ενεργοποίηση, κατάργηση, ακύρωση αίτησης κατάργησης, αλλαγή σχήματος προεπιλογής φορέα ή αλλαγή Προεπιλεγμένου Παρόχου, τα οποία είναι ενιαία για όλους τους Προεπιλεγμένους Παρόχους. Η ΕΕΤΤ  εγκρίνει τα συγκεκριμένα κείμενα καθώς και κάθε πιθανή μελλοντική τροποποίησή τους εντός δεκαπέντε (15) ημερών από την υποβολή των κειμένων ή της τροποποίησής τους στην ΕΕΤΤ από τον Υπόχρεο Πάροχο. 3.α)Οι αιτήσεις ενεργοποίησης, κατάργησης, ακύρωσης αίτησης κατάργησης, αλλαγής σχήματος προεπιλογής φορέα ή αλλαγής Προεπιλεγμένου Παρόχου υποβάλλονται από τον συνδρομητή με τους ακόλουθους τρόπους: (1) έντυπα, με την προσκόμιση φωτοτυπίας ταυτότητας, (2) με τηλεομοιοτυπία, με την επισύναψη και αποστολή φωτοτυπίας ταυτότητας, (3) ηλεκτρονικά, μόνο με χρήση ηλεκτρονικής υπογραφής, «(4) τηλεφωνικά μέσω κλήσεων οι οποίες υποχρεωτικά, κατόπιν σχετικής ενημέρωσης του συνδρομητή, μαγνητοφωνούνται και τηρούνται σε σχετικό Αρχείο του Προεπιλεγμένου Παρόχου. Η χρήση της δυνατότητας τηλεφωνικής υποβολής αιτήματος Προεπιλογής Φορέα απαγορεύεται, σε περίπτωση κατά την οποία ο συνδρομητής δεν συναινεί στη μαγνητοφώνηση της συνομιλίας του. Σε κάθε περίπτωση κατά την τηλεφωνική συνομιλία καταγράφεται το σύνολο των προβλεπόμενων στις αιτήσεις στοιχείων, όπως αυτές έχουν εγκριθεί από την ΕΕΤΤ καθώς και τα ελάχιστα στοιχεία που είναι απαραίτητα για την έγκυρη κατάρτιση Σύμβασης από απόσταση σύμφωνα με το άρθρο 4 παρ. 2 του ν. 2251/1994, όπως ισχύει. Η ενημέρωση σε σχέση με την τιμή των παρεχόμενων υπηρεσιών αρκεί να περιλαμβάνει τουλάχιστον τις πάγιες χρεώσεις, το χρόνο και τις κατηγορίες κλήσεων που περιλαμβάνονται σε αυτές και τις εφάπαξ χρεώσεις σύνδεσης και αποσύνδεσης. Τα παραπάνω ισχύουν με την επιφύλαξη των διατάξεων του ν. 2251/1994, όπως ισχύει.» Το σημείο (4) αντικαταστάθηκε ως άνω από την παρ. 1 άρθρ. 3 της με αριθ.478/114/6 Μαϊου-13 Ιουν. 2008 (ΦΕΚ Β΄1106) απόφ. ΕΕΤΤ.  (Μετά τη σελ. 386,508) Σελ. 386,509 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.106 β)Οι πάροχοι που είναι αποδέκτες των αντίστοιχων ως άνω αιτήσεων, οφείλουν να τηρούν αρχείο με τις πρωτότυπες και αυθεντικές, κατά περίπτωση, αιτήσεις καθώς και όλα τα σχετικά νομιμοποιητικά έγγραφα, σε όποια μορφή (έγγραφη, ηλεκτρονική ή ηχητική,) έχουν γίνει ή καταγραφεί αντίστοιχα. Η υποχρέωση αυτή ισχύει για διάστημα έξι (6) μηνών από την υποβολή κάθε ως άνω αίτησης. Εάν στο ανωτέρω διάστημα ανακύψουν διαφορές ενώπιον οιασδήποτε αρμόδιας Αρχής ή Δικαστηρίου, τα αρχεία που αφορούν στις διαφορές αυτές θα πρέπει να διατηρούνται με ευθύνη του παρόχου μέχρι την αμετάκλητη επίλυσή τους. γ)Οι πάροχοι που είναι αποδέκτες των αντίστοιχων ως άνω αιτήσεων, φροντίζουν ώστε όλα τα ανωτέρω στοιχεία να είναι διαθέσιμα, και σε περίπτωση που ζητηθούν από την ΕΕΤΤ, να παραδίδονται σε αυτήν εντός αποκλειστικής προθεσμίας πέντε (5) εργασίμων ημερών από την λήψη του σχετικού αιτήματος.  4.Σχετικά με τη διαδικασία διεκπεραίωσης των αιτήσεων ενεργοποίησης και αλλαγής σχήματος προεπιλογής φορέα ισχύουν τα ακόλουθα: α.Ο συνδρομητής απευθύνεται στον πάροχο που προεπιλέγει ως φορέα για τη διεκπεραίωση των κατηγοριών κλήσεων που επιθυμεί και υποβάλλει τη σχετική αίτηση ενεργοποίησης ή αλλαγής σχήματος προεπιλογής φορέα, σύμφωνα με τα αναφερόμενα στην παρ. 3 του παρόντος άρθρου.  β.Ο Προεπιλεγμένος Πάροχος αποστέλλει ηλεκτρονικά στον Υπόχρεο Πάροχο της διευκόλυνσης προεπιλογής φορέα εντός τριών (3) εργασίμων ημερών από την παραλαβή των αιτήσεων, αναλυτικές λίστες, οι οποίες περιλαμβάνουν τα εξής: Επώνυμο και Όνομα (Επωνυμία σε περίπτωση εταιρείας), ΑΦΜ (εφόσον είναι κάτοχος ΑΦΜ), αριθ. ΔΑΤ ή Διαβατηρίου σε περιπτώσεις όπου ο αιτών δεν είναι κάτοχος ΑΦΜ, αριθμό τηλεφώνου, τύπο γραμμής, και σχήμα προεπιλογής, όπως αυτά καταγράφονται στις αιτήσεις ενεργοποίησης και τις αιτήσεις αλλαγής σχήματος προεπιλογής φορέα που έχει συλλέξει.  γ.Ο Υπόχρεος Πάροχος της διευκόλυνσης προεπιλογής φορέα, αφού παραλάβει τις ανωτέρω λίστες αποστέλλει ηλεκτρονικά στον Προεπιλεγμένο Πάροχο θετική επιβεβαίωση για κάθε αίτημα που μπορεί να εκπληρώσει ή αιτιολογημένη απόρριψη. Οι λόγοι απόρριψης αναφέρονται περιοριστικά στην παράγραφο 9 του παρόντος άρθρου και αναφέρονται από τον Υπόχρεο Πάροχο με την κωδικοποίηση της παραγράφου 9. Σε κάθε περίπτωση, θετική ή  Σελ. 386,510 Τεύχος      Σελ.        αρνητική, η απάντηση του Υπόχρεου Παρόχου της διευκόλυνσης προεπιλογής φορέα δίδεται εντός προθεσμίας τριών (3) εργάσιμων ημερών από την παραλαβή κάθε λίστας. Σε περίπτωση άπρακτης παρόδου της προθεσμίας των τριών (3) εργασίμων ημερών, τεκμαίρεται ότι ο Υπόχρεος Πάροχος της διευκόλυνσης προεπιλογής φορέα απάντησε θετικά. δ.Ο Υπόχρεος Πάροχος της διευκόλυνσης προεπιλογής φορέα προγραμματίζει το τοπικό κέντρο του συνδρομητή ώστε να δρομολογεί τις κλήσεις στο δίκτυο του αντίστοιχου Προεπιλεγμένου Παρόχου με βάση τις επιλογές του συνδρομητή. Ο Προεπιλεγμένος Πάροχος εγκαθιστά την υπηρεσία εσωτερικά. Η ολοκλήρωση της ενεργοποίησης της προεπιλογής φορέα από τον Υπόχρεο Πάροχο της διευκόλυνσης προεπιλογής φορέα πρέπει να έχει πραγματοποιηθεί το αργότερο εντός προθεσμίας πέντε (5) εργάσιμων ημερών από την κοινοποίηση σε αυτόν των στοιχείων των συνδρομητών που έχουν υποβάλει αιτήσεις, με την επιφύλαξη του στοιχείου γ΄ της παρούσης παραγράφου. «ε. Ο Υπόχρεος Πάροχος της διευκόλυνσης προεπιλογής φορέα δύναται να αποστέλλει τυποποιημένο κείμενο – έγγραφο, το οποίο τελεί υπό την έγκριση της ΕΕΤΤ, με το οποίο θα ενημερώνει το συνδρομητή αποκλειστικά και μόνο για την ενεργοποίηση της Προεπιλογής Φορέα του εν λόγω συνδρομητή σε Προεπιλεγμένο Πάροχο. Η ως άνω δυνατότητα δύναται να ενεργοποιείται μετά τη θετική επιβεβαίωση, σύμφωνα με το εδάφιο γ΄, που αποστέλλει ο Υπόχρεος Πάροχος της διευκόλυνσης προεπιλογής για την εκπλήρωση της αίτησης ενεργοποίησης προεπιλογής φορέα.» Το εδάφ. ε΄ αντικαταστάθηκε ως άνω από την παρ. 2 άρθρ. 3 της με αριθ.478/114/6 Μαϊου-13 Ιουν. 2008 (ΦΕΚ Β΄1106), απόφ. ΕΕΤΤ.  22.ΔΑ.α.106 Οργάνωση και Λειτουργία των Τηλεπικοινωνιών - Ε.Ε.Τ.Τ. 5.Σχετικά με τη διαδικασία διεκπεραίωσης των αιτήσεων κατάργησης της προεπιλογής φορέα ισχύουν τα ακόλουθα: α.Οι αιτήσεις κατάργησης της προεπιλογής φορέα υποβάλλονται από τους συνδρομητές στα τμήματα παροχής υπηρεσιών λιανικής του Υπόχρεου Παρόχου της διευκόλυνσης προεπιλογής φορέα. β.Τα τμήματα παροχής υπηρεσιών λιανικής του Υπόχρεου Παρόχου της διευκόλυνσης προεπιλογής φορέα αποστέλλουν ηλεκτρονικά στα τμήματα παροχής υπηρεσιών χονδρικής του Υπόχρεου Παρόχου, εντός τριών (3) εργάσιμων ημερών από την παραλαβή των αιτήσεων κατάργησης προεπιλογής φορέα, αναλυτικές λίστες, οι οποίες περιλαμβάνουν ανά Προεπιλεγμένο Πάροχο τα εξής: Επώνυμο και Όνομα (Επωνυμία σε περίπτωση εταιρείας), ΑΦΜ (εφόσον είναι κάτοχος ΑΦΜ), αριθμ. ΔΑΤ ή Διαβατηρίου σε περιπτώσεις όπου ο αιτών δεν είναι κάτοχος ΑΦΜ και αριθμό τηλεφώνου, τύπο γραμμής, σχήμα προεπιλογής, όπως αυτά καταγράφονται στις αιτήσεις κατάργησης προεπιλογής φορέα που έχει συλλέξει. Στη συνέχεια, τα τμήματα παροχής υπηρεσιών χονδρικής του Υπόχρεου Παρόχου μεταβιβάζουν ηλεκτρονικά στον Προεπιλεγμένο Πάροχο τις αναλυτικές λίστες εντός μιας (1) εργάσιμης ημέρας από την παραλαβή τους από τα τμήματα παροχής υπηρεσιών λιανικής του Υπόχρεου Παρόχου. γ.Τα τμήματα παροχής υπηρεσιών χονδρικής του Υπόχρεου Παρόχου της διευκόλυνσης προεπιλογής φορέα, αφού παραλάβουν τις ανωτέρω λίστες αποστέλλουν ηλεκτρονικά στα τμήματα παροχής υπηρεσιών λιανικής του Υπόχρεου Παρόχου, εντός προθεσμίας τριών (3) εργάσιμων ημερών από την παραλαβή κάθε λίστας, αρνητική επιβεβαίωση, εφόσον διαπιστωθεί, για κάθε αίτημα που δεν μπορεί να εκπληρωθεί, σύμφωνα με τα οριζόμενα στην παράγραφο 13 του παρόντος άρθρου. δ.Η ολοκλήρωση της κατάργησης της προεπιλογής φορέα από τον Υπόχρεο Πάροχο της διευκόλυνσης προεπιλογής φορέα, πραγματοποιείται εφόσον συντρέχουν σωρευτικά οι κάτωθι προϋποθέσεις:  i.δεν συντρέχει λόγος απόρριψης της αίτησης κατάργησης της προεπιλογής φορέα, σύμφωνα με τα οριζόμενα στην παράγραφο 13 του παρόντος άρθρου,  ii.παρέλθουν δέκα (10) εργάσιμες ημέρες από την κοινοποίηση στον Προεπιλεγμένο Πάροχο των στοιχείων των αιτήσεων κατάργησης προεπιλογής φορέα και  iii. στο ανωτέρω διάστημα, ο Υπόχρεος Πάροχος δεν λάβει από τον Προεπιλεγόμενο Πάροχο κοινοποίηση αιτήματος ακύρωσης της αίτησης κατάργησης προεπιλογής φορέα.  «ε.Η ολοκλήρωση της κατάργησης της προεπιλογής φορέα από τον Υπόχρεο Πάροχο της διευκόλυνσης προεπιλογής φορέα πρέπει να έχει πραγματοποιηθεί το αργότερο εντός προθεσμίας δέκα πέντε (15) εργάσιμων ημερών από την κοινοποίηση στον Προεπιλεγμένο Πάροχο των στοιχείων των αιτήσεων κατάργησης προεπιλογής φορέα. Με την ολοκλήρωση της κατάργησης της προεπιλογής Φορέα, λήγει αυτοδικαίως η συμβατική σχέση μεταξύ του κατηργημένου παρόχου με το συνδρομητή για τη γραμμή για την οποία κατήργησε την Προεπιλογή Φορέα, κατά το μέρος που αυτή αφορά την παροχή υπηρεσιών τηλεφωνίας μέσω προεπιλογής ή/και επιλογής φορέα, εφόσον οι υπηρεσίες τηλεφωνίας παρέχονται έναντι μηνιαίου παγίου. Η εν λόγω συμβατική σχέση δύναται να συνεχιστεί με παροχή υπηρεσιών μέσω επιλογής φορέα χωρίς μηνιαίο πάγιο.»  Το εδάφ. ε΄ αντικαταστάθηκε ως άνω από την παρ. 3 άρθρ. 3 της με αριθ.478/114/6 Μαϊου-13 Ιουν. 2008 (ΦΕΚ Β΄1106) απόφ. ΕΕΤΤ.  6.Σχετικά με τη διαδικασία διεκπεραίωσης των αιτήσεων ακύρωσης της αίτησης κατάργησης προεπιλογής φορέα ισχύουν τα ακόλουθα: α.Οι αιτήσεις ακύρωσης της αίτησης κατάργησης της προεπιλογής φορέα υποβάλλονται από τους συνδρομητές στον Προεπιλεγμένο Πάροχο, την κατάργηση της προεπιλογής του οποίου έχουν αιτηθεί στον Υπόχρεο Πάροχο. 7.Σχετικά με τη διαδικασία διεκπεραίωσης των αιτήσεων αλλαγής Προεπιλεγμένου Παρόχου ισχύουν τα ακόλουθα: α.Οι αιτήσεις αλλαγής Προεπιλεγμένου Παρόχου υποβάλλονται από τους συνδρομητές στον νέο Προεπιλεγμένο Πάροχο της προεπιλογής φορέα. β.Ο νέος Προεπιλεγμένος Πάροχος αποστέλλει ηλεκτρονικά στον Υπόχρεο Πάροχο της διευκόλυνσης προεπιλογής φορέα και στον υφιστάμενο Προεπιλεγμένο Πάροχο, εντός πέντε (5) εργάσιμων ημερών από την παραλαβή των αιτήσεων αλλαγής Προεπιλεγμένου Παρόχου, αναλυτικές λίστες, οι οποίες περιλαμβάνουν όλα τα στοιχεία που περιλαμβάνονται στην παράγραφο 4, στοιχείο β΄ του παρόντος όπως αυτά καταγράφονται στις αιτήσεις αλλαγής Προεπιλεγμένου Παρόχου που έχει συλλέξει. (Μετά τη σελ. 386,510) Σελ. 386,511 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.106 γ.Ο Υπόχρεος Πάροχος της διευκόλυνσης προεπιλογής φορέα, αφού παραλάβει τις λίστες με τις αιτήσεις αλλαγής Προεπιλεγμένου Παρόχου αποστέλλει ηλεκτρονικά θετική επιβεβαίωση για κάθε αίτημα που μπορεί να εκπληρώσει. Εάν η αίτηση δεν μπορεί να γίνει αποδεκτή, ανακοινώνεται η αιτία απόρριψης. Οι λόγοι απόρριψης αναφέρονται περιοριστικά στην παράγρ. 9 του παρόντος άρθρου και αναφέρονται από τον υπόχρεο με την κωδικοποίηση της παραγράφου 9. Σε κάθε περίπτωση, θετική ή αρνητική, η απάντηση του Υπόχρεου Παρόχου της διευκόλυνσης προεπιλογής φορέα δίδεται εντός προθεσμίας τριών (3) εργάσιμων ημερών από την παραλαβή των σχετικών αιτημάτων και κοινοποιείται στον πάροχο, ο οποίος κοινοποίησε τα αιτήματα. Ο νέος Προεπιλεγμένος Πάροχος ενημερώνει εν συνεχεία ηλεκτρονικά εντός προθεσμίας δύο (2) εργάσιμων ημερών τον υφιστάμενο Προεπιλεγμένο Πάροχο αναφορικά με τα αιτήματα που έγιναν δεκτά και τα αιτήματα που απορρίφθηκαν. Η ενεργοποίηση της αλλαγής Προεπιλεγμένου Παρόχου από τον Υπόχρεο Πάροχο της προεπιλογής φορέα πραγματοποιείται εντός πέντε (5) εργάσιμων ημερών από την κοινοποίηση του αιτήματος. «δ.Με την ολοκλήρωση της αλλαγής του προεπιλεγμένου παρόχου, λήγει αυτοδικαίως η συμβατική σχέση μεταξύ του προηγουμένου παρόχου με το συνδρομητή για τη γραμμή για την οποία άλλαξε προεπιλεγμένο φορέα κατά το μέρος που αυτή αφορά την παροχή υπηρεσιών τηλεφωνίας μέσω προεπιλογής ή/και επιλογής φορέα, εφόσον οι υπηρεσίες τηλεφωνίας παρέχονται έναντι μηνιαίου παγίου. Η εν λόγω συμβατική σχέση δύναται να συνεχιστεί με παροχή υπηρεσιών μέσω επιλογής φορέα χωρίς μηνιαίο πάγιο.» Το εδάφ. δ΄ προστέθηκε με την παρ. 4 άρθρ. 3 της με αριθ.478/114/6 Μαϊου-13 Ιουν. 2008 (ΦΕΚ Β΄1106), απόφ. ΕΕΤΤ. 8.Η διακίνηση των εγγράφων μεταξύ των Προεπιλεγμένων Παρόχων και του Υπόχρεου Παροχής της διευκόλυνσης προεπιλογής φορέα γίνεται ηλεκτρονικά με χρήση του πληροφοριακού συστήματος του Υπόχρεου Παρόχου, το οποίο θα πρέπει να αποτυπώνει τις διαδικασίες του παρόντος κανονισμού, να εξασφαλίζει ασφαλή επικοινωνία μεταξύ των παρόχων και δυνατότητα επικοινωνίας με τα πληροφοριακά συστήματα των Προεπιλεγμένων Παρόχων. Για λόγους εποπτείας της διαδικασίας α) στην περίπτωση χρήσης του πληροφοριακού συστήματος του Υπόχρεου Παρόχου, παρέχεται στην  Σελ. 386,512 Τεύχος      Σελ.        ΕΕΤΤ, εντός τριών μηνών από την έναρξη χρήσης του συστήματος, δυνατότητα πρόσβασης στο εν λόγω πληροφοριακό σύστημα και β) στην περίπτωση διακίνησης εγγράφων χωρίς την χρήση του πληροφοριακού συστήματος του Υπόχρεου Παρόχου, αυτά κοινοποιούνται ταυτόχρονα και στην ΕΕΤΤ. Μέχρι την πλήρη λειτουργία του ως άνω πληροφοριακού συστήματος του Υπόχρεου Παρόχου, η διακίνηση των εγγράφων μεταξύ των παρόχων θα γίνεται ηλεκτρονικά με χρήση ηλεκτρονικών υπογραφών. 9.Ο Υπόχρεος Πάροχος της διευκόλυνσης προεπιλογής φορέα δύναται να απορρίψει αίτημα για προεπιλογή φορέα μόνο εάν: Α1.Τα στοιχεία του αιτούντος συνδρομητή, ήτοι για τα φυσικά πρόσωπα επώνυμο, όνομα και ΑΦΜ ή σε περίπτωση που ο αιτών δεν είναι κάτοχος ΑΦΜ, Αριθμ. ΔΑΤ ή Διαβατηρίου και για τα νομικά πρόσωπα η επωνυμία και ο ΑΦΜ, καθώς και ο αριθμός τηλεφώνου, διαφέρουν από τα αντίστοιχα στοιχεία που έχει στην κατοχή του ο Υπόχρεος Πάροχος.  Α2.Η προεπιλογή φορέα του ενδιαφερομένου συνδρομητή δεν είναι σύμφωνη με τα σχήματα της προεπιλογής φορέα που ορίζονται ανωτέρω στο άρθρο 5, παρ. 1 της παρούσας. Α3.Στην αίτηση δεν αναφέρεται ο Προεπιλεγμένος Πάροχος. Α4.Η αίτηση αφορά αναλογικό κέντρο. Ο λόγος απόρριψης θα πρέπει να αναφέρεται με την κωδικοποίησή του (Α1 έως Α4). 22.ΔΑ.α.106 Οργάνωση και Λειτουργία των Τηλεπικοινωνιών - Ε.Ε.Τ.Τ. Σε περίπτωση αλλαγής του αριθμού Δελτίου Αστυνομικής Ταυτότητας (ΔΑΤ) ή Διαβατηρίου, οπότε και απόρριψης της αίτησης προεπιλογής από τον Υπόχρεο Πάροχο λόγω μη συμφωνίας του αριθ. ΔΑΤ ή του αριθ. Διαβατηρίου, ο συνδρομητής δύναται να υποβάλει εκ νέου την αίτηση προεπιλογής επισυνάπτοντας αντίγραφο του ΔΑΤ ή του Διαβατηρίου προκειμένου να αιτιολογήσει την αλλαγή του αριθ. ΔΑΤ ή του Διαβατηρίου του. Το αντίγραφο του ΔΑΤ ή του Διαβατηρίου κοινοποιούνται από τον Προεπιλεγμένο Πάροχο στον Υπόχρεο Πάροχο της διευκόλυνσης προεπιλογής, ο οποίος οφείλει να ενημερώσει τα στοιχεία που τηρεί και να προβεί στην ενεργοποίηση της προεπιλογής φορέα, εφόσον κάνει δεκτή τη σχετική αίτηση προεπιλογής. Η απαρίθμηση των ως άνω λόγων απόρριψης αιτήσεων προεπιλογής από τον Υπόχρεο Πάροχο της διευκόλυνσης προεπιλογής φορέα είναι αποκλειστική. Επίσης, ο Υπόχρεος Πάροχος της διευκόλυνσης προεπιλογής φορέα υποχρεούται να μην προβαίνει σε διακριτική μεταχείριση μεταξύ συνδρομητών με και χωρίς προεπιλογή Φορέα. 10.Ο Υπόχρεος Πάροχος της διευκόλυνσης προεπιλογής φορέα δύναται να καταργήσει την προεπιλογή φορέα σε συγκεκριμένο Προεπιλεγμένο Πάροχο μόνο: Κ1.Σε περίπτωση κατάργησης του προθέματος προεπιλογής φορέα του Προεπιλεγμένου Παρόχου. Κ2.Με αίτημα του συνδρομητή για κατάργηση της προεπιλογής φορέα, σύμφωνα με τη διαδικασία που προβλέπεται στην παράγραφο 5 του παρόντος άρθρου.  Κ3.Με υποβολή από τον συνδρομητή αίτησης αλλαγής Προεπιλεγμένου Παρόχου, σύμφωνα με τη διαδικασία που προβλέπεται στην παράγραφο 7 του παρόντος άρθρου.  Κ4.Λόγω μεταφοράς της τηλεφωνικής σύνδεσης του συνδρομητή, η οποία συνεπάγεται και αλλαγή του αριθμού κλήσης της τηλεφωνικής σύνδεσης. Διευκρινίζεται ότι η αλλαγή και μόνο της ταχυδρομικής διεύθυνσης του συνδρομητή, εφόσον δεν αλλάζει παράλληλα και ο αριθμός κλήσης της τηλεφωνικής σύνδεσης, δεν αποτελεί λόγο κατάργησης της υπηρεσίας προεπιλογής φορέα. Κ5.Λόγω λύσης της Σύμβασης Τηλεφωνικής Σύνδεσης του Πελάτη. Κ6.Λόγω αλλαγής αριθμού κλήσης της τηλεφωνικής σύνδεσης. Κ7.Λόγω οριστικής διακοπής της τηλεφωνικής σύνδεσης εξαιτίας ληξιπρόθεσμης και απαιτητής οφειλής του συνδρομητή στον Υπόχρεο Πάροχο της διευκόλυνσης προεπιλογής φορέα. Κ8.Λόγω κατάργησης της τηλεφωνικής σύνδεσης από το συνδρομητή.  Κ9.Λόγω εφαρμογής της υπηρεσίας φορητότητας αριθμού. Κ10.Σε περίπτωση λήξης ή καταγγελίας της σύμβασης διασύνδεσης με τον Προεπιλεγμένο Πάροχο. Κ11.Μετά από αίτημα του Προεπιλεγμένου Παρόχου. Ο Υπόχρεος Πάροχος της διευκόλυνσης προεπιλογής αποστέλλει προς τους Προεπιλεγμένους Παρόχους κάθε πέντε (5) εργάσιμες ημέρες ενημερωτική λίστα με όλες τις προεπιλογές που έχουν καταργηθεί και τους αφορούν, αναφέροντας τον/τους λόγους κατάργησης, των οποίων η ως άνω απαρίθμηση είναι αποκλειστική. Ο λόγος κατάργησης θα πρέπει να αναφέρεται με την κωδικοποίησή του (Κ1 έως Κ11). 11.Ο τρόπος αποστολής στοιχείων από τον Υπόχρεο Πάροχο της διευκόλυνσης προεπιλογής φορέα στον Εικονικό Τηλεπικοινωνιακό Πάροχο και τον Τηλεπικοινωνιακό Οργανισμό με τον οποίο αυτός συνεργάζεται καθορίζεται με σχετική συμφωνία μεταξύ των μερών. 12.Στην περίπτωση που Εικονικός Τηλεπικοινωνιακός Πάροχος επιθυμεί την αλλαγή του Τηλεπικοινωνιακού Οργανισμού με τον οποίο συνεργάζεται, υποχρεούται να ενημερώνει εγκαίρως τον Υπόχρεο Πάροχο της διευκόλυνσης προεπιλογής φορέα και σε χρονικό διάστημα το οποίο έχει συμφωνηθεί μεταξύ των μερών κατά την σύναψη της σχετικής συμφωνίας. Ο Υπόχρεος Πάροχος της διευκόλυνσης προεπιλογής φορέα υποχρεούται να προβεί σε όλες τις απαραίτητες ενέργειες μέσα σε ελάχιστο αναγκαίο χρόνο, ο οποίος πάντως δεν δύναται να υπερβαίνει τις τριάντα (30) ημέρες, εκτός και εάν τα μέρη συμφωνήσουν διαφορετικά. 13.Ο Υπόχρεος Πάροχος της διευκόλυνσης Προεπιλογής Φορέα απαγορεύεται να προχωρήσει σε κατάργηση της προεπιλογής φορέα και συνακόλουθη παροχή υπηρεσιών φωνητικής τηλεφωνίας (εξαιρουμένης της χρήσης του Κωδικού Επιλογής Φορέα του Υπόχρεου Παρόχου) σε συνδρομητή που έχει ενεργοποιήσει προεπιλογή φορέα πριν την πάροδο δύο (2) μηνών από την ημερομηνία έναρξης παροχής της προεπιλογής φορέα σε συγκεκριμένο Προεπιλεγμένο Πάροχο, σύμφωνα με τις διαδικασίες του παρόντος άρθρου. 14.Στοιχεία που έχουν συλλεγεί από υπηρεσίες χονδρικής του Υπόχρεου Παρόχου απαγορεύεται να διαβιβάζονται και να χρησιμοποιούνται καθ’ οιονδήποτε τρόπο από τις υπηρεσίες λιανικής του Υπόχρεου Παρόχου. (Μετά τη σελ. 386,512) Σελ. 386,513 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.106 Άρθρο 10 Άσκηση Εποπτείας 1.Η ΕΕΤΤ ασκεί εποπτεία για τη διασφάλιση της παροχής της υπηρεσίας προεπιλογής φορέα με τον ορθολογικότερο τρόπο και σύμφωνα με τις διατάξεις της παρούσας απόφασης.  2.Οι Προεπιλεγμένοι Πάροχοι και ο Υπόχρεος Πάροχος της διευκόλυνσης προεπιλογής φορέα οφείλουν να υποβάλλουν σε ετήσια βάση στοιχεία σχετικά με το πλήθος των συνδρομητών τους στους οποίους παρέχονται υπηρεσίες μέσω προεπιλογής φορέα για κάθε μία από τις Δυνατότητες προεπιλογής. 3.Οι Προεπιλεγμένοι Πάροχοι και ο Υπόχρεος Πάροχος της διευκόλυνσης προεπιλογής φορέα που παρέχουν υπηρεσίες μέσω προεπιλογής φορέα πρέπει να παρέχουν στην ΕΕΤΤ κάθε σχετική πληροφορία που θεωρείται απαραίτητη. 4.Οι Προεπιλεγμένοι Πάροχοι και ο Υπόχρεος Πάροχος της διευκόλυνσης προεπιλογής φορέα οφείλουν εντός τριών (3) μηνών από την δημοσίευση της παρούσας να συντάξουν από κοινού κώδικα δεοντολογίας για την παροχή και λειτουργία της υπηρεσίας προεπιλογής φορέα, ο οποίος και θα πρέπει να υποβληθεί στην ΕΕΤΤ προς έγκριση. Ο εν λόγω κώδικας δεοντολογίας θα πρέπει να καλύπτει και θέματα συμπεριφοράς μεταπωλητών. Για την έγκριση του ως άνω Κώδικα Δεοντολογίας, βλ. την με αριθ. 432/146/26 Απρ.-14 Ιουν. 2007 (ΦΕΚ Β΄955) απόφ. ΕΕΤΤ, κατωτ. αιθ. 120. Άρθρο 11 Τροποποιήσεις 1.Η ΕΕΤΤ δύναται με Απόφασή της να τροποποιεί τον παρόντα Κανονισμό. Κάθε ενδιαφερόμενος δύναται να υποβάλλει προτάσεις στην ΕΕΤΤ για την τροποποίηση του παρόντος Κανονισμού. Η ΕΕΤΤ εξετάζει τις υποβληθεισόμενες προτάσεις και δύναται να προβαίνει σε διαβουλεύσεις με τους ενδιαφερόμενους φορείς, ιδίως τους παρόχους τηλεπικοινωνιακών δικτύων ή/και υπηρεσιών και τους εκπροσώπους των χρηστών. Άρθρο 12 Καταγγελίες και κυρώσεις «Οι καταγγελίες για μη συμμόρφωση των Προεπιλεγμένων Παρόχων και του Υπόχρεου Παρόχου της διευκόλυνσης προεπιλογής φορέα προς τις  Σελ. 386,514 Τεύχος      Σελ.        υποχρεώσεις που θεσπίζονται με τον παρόντα Κανονισμό υποβάλλονται στην ΕΕΤΤ, η οποία τις εξετάζει και δύναται να επιβάλλει τις διοικητικές κυρώσεις που προβλέπονται στο άρθρο 63 του ν. 3431/2006, όπως εκάστοτε ισχύει, εκδίδοντας ειδικά αιτιολογημένη Απόφαση, ύστερα από προηγούμενη ακρόαση των ενδιαφερομένων.» Το άρθρ.12 αντικαταστάθηκε ως άνω από την παρ. 6 άρθρ. 1 της με αριθ.478/114/6 Μαϊου-13 Ιουν. 2008 (ΦΕΚ Β΄1106), απόφ. ΕΕΤΤ.  Άρθρο 13 Τελικές και μεταβατικές διατάξεις 1. Όπου γίνεται αναφορά στο δίκτυο του Προεπιλεγμένου Παρόχου στην περίπτωση Εικονικών Τηλεπικοινωνιακών Παρόχων, έχει την έννοια του δικτύου του συνεργαζόμενου Τηλεπικοινωνιακού Οργανισμού. 2-3.(Διαγράφηκαν από το άρθρ. 4 της με αριθ.478/114/6 Μαϊου-13 Ιουν. 2008 (ΦΕΚ Β΄1106), απόφ. ΕΕΤΤ. Σύμφωνα δε με το άρθρ. 5 της ίδιας απόφασης καταργήθηκε η με αριθ. 394/18/2006 (ΦΕΚ Β΄1023), απόφ. ΕΕΤΤ σχετικά με την αναβολή έναρξης εφαρμογής της υπ’ αριθ. (3) Δυνατότητας Σχήματος Προεπιλογής Φορέα (όλες οι κλήσεις), όπως αυτή προβλεπόταν στο προϊσχύσαν άρθρ. 13 παρ. 2 της παρούσας.) Άρθρο 14 Έναρξη ισχύος Η ισχύς της παρούσας απόφασης αρχίζει με τη δημοσίευσή της στην Εφημερίδα της Κυβερνήσεως. 22.ΔΑ.α.106 Οργάνωση και Λειτουργία των Τηλεπικοινωνιών - Ε.Ε.Τ.Τ. Άρθρο 2 Ορισμοί 1.«Αστικές Κλήσεις»: οι κλήσεις προς γεωγραφικούς αριθμούς για την τιμολόγηση των οποίων εφαρμόζεται αστική χρέωση. (Μετά τη σελ. 386,502) Σελ. 386,503 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.106 «Διεθνείς Κλήσεις»: οι κλήσεις προς αριθμούς που ξεκινούν με την πληκτρολόγηση του διεθνούς προθέματος «00». «Επιλογή Φορέα»:η δυνατότητα που παρέχεται στους συνδρομητές ενός Τηλεπικοινωνιακού Οργανισμού να επιλέγουν κατά περίπτωση και με την πληκτρολόγηση ειδικού χαρακτηριστικού προθέματος, διαφορετικό φορέα για τη διεκπεραίωση τηλεφωνικών κλήσεων. «Κλήσεις προς Κινητά»: κλήσεις προς αριθμούς κινητών τηλεφώνων. «Μη-γεωγραφικοί Αριθμοί»: αριθμοί που δεν περιλαμβάνουν πληροφορία γεωγραφικής περιοχής. Σε αυτούς περιλαμβάνονται ενδεικτικά οι αριθμοί κινητής τηλεφωνίας, οι προσωπικοί αριθμοί, οι αριθμοί Ιδιωτικού Ιδεατού Δικτύου, οι αριθμοί ειδικής χρέωσης (αριθμοί ατελούς χρέωσης, αριθμοί πρόσθετης χρέωσης, αριθμοί μεριζόμενου κόστους) καθώς και οι σύντομοι κωδικοί συμπεριλαμβανομένων των σύντομων κωδικών δικτύου. «Προεπιλογή Φορέα»: η δυνατότητα που παρέχεται στους συνδρομητές ενός Τηλεπικοινωνιακού Οργανισμού να επιλέγουν σε πάγια βάση ότι μία ή περισσότερες κατηγορίες τηλεφωνικών κλήσεων θα διεκπεραιώνονται από άλλο Τηλεπικοινωνιακό Οργανισμό στη βάση ειδικής προς τούτο συμφωνίας με το φορέα αυτόν, χωρίς να απαιτείται για το σκοπό αυτό η πληκτρολόγηση ειδικού χαρακτηριστικού προθέματος ή κωδικού. «Υπεραστικές Κλήσεις»: οι κλήσεις προς γεωγραφικούς αριθμούς για την τιμολόγηση των οποίων εφαρμόζεται υπεραστική χρέωση. «Εικονικός Τηλεπικοινωνιακός Πάροχος»: Ο Τηλεπικοινωνιακός Οργανισμός που δεν έχει δικό του Τηλεπικοινωνιακό Δίκτυο και συνεπώς και καμία διασύνδεση υλοποιημένη με άλλα Δημόσια Τηλεπικοινωνιακά Δίκτυα. Οι Εικονικοί τηλεπικοινωνιακοί πάροχοι παρέχουν Δημόσιες Τηλεπικοινωνιακές Υπηρεσίες χρησιμοποιώντας τα Δημόσια Τηλεπικοινωνιακά Δίκτυα νόμιμα αδειοδοτημένων Τηλεπικοινωνιακών Οργανισμών, προχωρώντας στην υπογραφή σχετικών συμβάσεων, και κάνοντας χρήση κωδικών επιλογής ή/και προεπιλογής φορέα που τους έχουν εκχωρηθεί από την ΕΕΤΤ. «Υπόχρεος Πάροχος της διευκόλυνσης προεπιλογής φορέα» ή «Υπόχρεος Πάροχος»: Ο Τηλεπικοινωνιακός Οργανισμός με σημαντική ισχύ στην αγορά που λειτουργεί σταθερό δημόσιο τηλεφωνικό δίκτυο, σύμφωνα με τα αναφερόμενα στο Μέρος 1 του Παραρτήματος Ι του π.δ. 165/1999 (ΦΕΚ 159/Α/1999), όπως ισχύει. Σελ. 386,504 Τεύχος      Σελ.        «Προεπιλεγμένος Πάροχος» Ο Τηλεπικοινωνιακός Οργανισμός που επιλέγεται από τον τελικό χρήστη για την εξυπηρέτηση των κλήσεών του μέσω της διευκόλυνσης Προεπιλογής Φορέα. 2.«Επιπλέον ισχύουν οι ορισμοί του άρθρου 2 του ν.3431/2006, του άρθρου 2 της υπ’ αριθμ. Οικ. 26634/924/3.5.2007 απόφασης του Υπουργού Μεταφορών και Επικοινωνιών «Εθνικό Σχέδιο Αριθμοδότησης των Υπηρεσιών Ηλεκτρονικών Επικοινωνιών» (ΦΕΚ 768/Β/2007) και του άρθρου 2 της υπ’ αριθμ. 441/121/21.6.2007 απόφασης της ΕΕΤΤ «Κανονισμός Διαχείρισης και Εκχώρησης των Αριθμοδοτικών Πόρων του Εθνικού Σχεδίου Αριθμοδότησης» (ΦΕΚ 1260/Β/2007)». Η παρ. 2 αντικαταστάθηκε ως άνω από την παρ. 1 άρθρ. 1 της με αριθ. 478/114/6 Μαϊου-13 Ιουν. 2008 (ΦΕΚ Β΄1106), απόφ. ΕΕΤΤ.  Άρθρο 3 Τηλεπικοινωνιακοί Οργανισμοί  με Υποχρέωση Παροχής στους Συνδρομητές τους  της Διευκόλυνσης Προεπιλογής Φορέα «1.Υποχρέωση παροχής της διευκόλυνσης της προεπιλογής φορέα στους συνδρομητές τους, συμπεριλαμβανομένων εκείνων που χρησιμοποιούν ISDN, έχουν οι κοινοποιημένες επιχειρήσεις με Σημαντική Ισχύ στην αγορά παροχής σύνδεσης και χρήσης του δημόσιου τηλεφωνικού δικτύου σε σταθερές θέσεις, σύμφωνα με το άρθρο 35 του ν. 3431/2006, όπως ισχύει. Η διευκόλυνση αυτή συνίσταται στην παροχή πρόσβασης σε μεταγόμενες τηλεπικοινωνιακές υπηρεσίες οποιουδήποτε διασυνδεδεμένου οργανισμού παροχής δημόσιων τηλεπικοινωνιακών υπηρεσιών ή εικονικού τηλεπικοινωνιακού παρόχου.» Η παρ. 1 αντικαταστάθηκε ως άνω από την παρ. 2 άρθρ. 1 της με αριθ.478/114/6 Μαϊ.-13 Ιουν. 2008 (ΦΕΚ Β΄1106) απόφ. ΕΕΤΤ.  22.ΔΑ.α.106 Οργάνωση και Λειτουργία των Τηλεπικοινωνιών - Ε.Ε.Τ.Τ. 2.Η επιλογή αυτή συνοδεύεται από την ταυτόχρονη δυνατότητα αναίρεσης της προεπιλογής ανά κλήση χρησιμοποιώντας σύντομο πρόθεμα (κωδικό επιλογής φορέα) άλλου τηλεπικοινωνιακού φορέα κατά την εκτέλεση της συγκεκριμένης κλήσης. 3.Εκτός των οργανισμών οι οποίοι εμπίπτουν στην παρ. 1 του παρόντος άρθρου, κάθε άλλος Τηλεπικοινωνιακός Οργανισμός δικαιούται να παρέχει στους συνδρομητές του τη διευκόλυνση προεπιλογής φορέα χωρίς να υποχρεούται προς τούτο και χωρίς την υποχρέωση παροχής της συγκεκριμένης υπηρεσίας σε τιμές προσανατολισμένες στο κόστος και χωρίς να περιορίζεται από τις υπόλοιπες διατάξεις οι οποίες σύμφωνα με την παρούσα Απόφαση δεσμεύουν τους Τηλεπικοινωνιακούς Οργανισμούς, οι οποίοι εμπίπτουν στην παρ. 1 του παρόντος άρθρου. Άρθρο 4 Τηλεπικοινωνιακοί Οργανισμοί  με Δικαίωμα Παροχής Υπηρεσιών  Μέσω Προεπιλογής Φορέα 1.Ένας Τηλεπικοινωνιακός Οργανισμός έχει το δικαίωμα να παρέχει μεταγόμενες τηλεπικοινωνιακές υπηρεσίες μέσω προεπιλογής φορέα στους συνδρομητές άλλων Τηλεπικοινωνιακών Οργανισμών, εφόσον: «α. είναι κάτοχος Γενικής Άδειας,» Το στοιχ. α΄ αντικαταστάθηκε ως άνω από την παρ. 3 άρθρ. 1 της με αριθ.478/114/6 Μαϊου-13 Ιουν. 2008 (ΦΕΚ Β΄1106) απόφ. ΕΕΤΤ.  β.το δίκτυό του είναι διασυνδεδεμένο με το δίκτυο του Τηλεπικοινωνιακού Οργανισμού που έχει την υποχρέωση παροχής προς τους συνδρομητές του της δυνατότητας της προεπιλογής φορέα ή είναι εικονικός τηλεπικοινωνιακός πάροχος και συνεργάζεται με Τηλεπικοινωνιακό Οργανισμό το δίκτυο του οποίου είναι διασυνδεδεμένο με το δίκτυο του Τηλεπικοινωνιακού Οργανισμού που έχει την υποχρέωση παροχής προς τους συνδρομητές του της δυνατότητας της προεπιλογής φορέα και γ.είναι εκδοχέας των απαιτούμενων αριθμοδοτικών πόρων. 2.Οι Τηλεπικοινωνιακοί Οργανισμοί οι οποίοι εμπίπτουν στην παρ. 1 του παρόντος άρθρου, αλλά δεν εμπίπτουν στο άρθρο 3, παρ. 1 της παρούσας, δεν έχουν υποχρέωση παροχής της διευκόλυνσης προεπιλογής φορέα στους συνδρομητές τους. Άρθρο 5 Δυνατότητες Σχήματος Προεπιλογής «1.Ο Υπόχρεος Πάροχος της διευκόλυνσης προεπιλογής φορέα (εφεξής, ο Πάροχος Α) παρέχει  στους συνδρομητές του τις ακόλουθες Δυνατότητες του σχήματος προεπιλογής: Δυνατότητα 1: Διεθνείς Κλήσεις Ο συνδρομητής προεπιλέγει για την διεκπεραίωση όλων των διεθνών κλήσεών του, και μόνο αυτών, άλλον φορέα διαφορετικό από τον Υπόχρεο Πάροχο της διευκόλυνσης προεπιλογής φορέα (Πάροχο Α). Όλες οι υπόλοιπες κλήσεις του συνδρομητή διεκπεραιώνονται από τον Πάροχο Α.  Δυνατότητα 2: Υπεραστικές και Κλήσεις προς Κινητά Ο συνδρομητής προεπιλέγει για την διεκπεραίωση όλων των υπεραστικών κλήσεών του και των κλήσεων του προς κινητά, και μόνο αυτών, άλλον φορέα διαφορετικό από τον Πάροχο Α. Όλες οι υπόλοιπες κλήσεις διεκπεραιώνονται μέσω του Παρόχου Α.  Δυνατότητα 3: Όλες οι Κλήσεις Ο συνδρομητής προεπιλέγει για την διεκπεραίωση όλων των κλήσεών του, άλλον φορέα, διαφορετικό από τον Υπόχρεο Πάροχο της διευκόλυνσης προεπιλογής φορέα. Ο όρος «όλες οι κλήσεις» για την περίπτωση της προεπιλογής φορέα περιλαμβάνει όλες τις διεθνείς, αστικές, υπεραστικές, και κλήσεις προς κινητά. Όλες οι άλλες κλήσεις διεκπεραιώνονται μέσω του Υπόχρεου Παρόχου. 2. Οι Δυνατότητες 1 και 2 της παραγρ. 1 του παρόντος άρθρου μπορούν να συνδυαστούν έτσι ώστε ο συνδρομητής του Υπόχρεου Παρόχου της διευκόλυνσης προεπιλογής φορέα (Παρόχου Α) να έχει τη δυνατότητα προεπιλογής τόσο για τις υπεραστικές κλήσεις και τις κλήσεις προς κινητά όσο και τις διεθνείς κλήσεις. Ο προεπιλεγμένος φορέας μπορεί να είναι ο ίδιος και για τις δύο Δυνατότητες.  3. Η επιλογή της Δυνατότητας 3 της παραγρ. 1 του παρόντος άρθρου αντικαθιστά όλες τις προηγούμενες επιλεγείσες Δυνατότητες. 4. Ο συνδρομητής έχει τη δυνατότητα να ακυρώσει την προεπιλογή του για μεμονωμένες κλήσεις πληκτρολογώντας ανά κλήση τον κωδικό επιλογής φορέα άλλου παρόχου, συμπεριλαμβανομένου και του Παρόχου Α. 5. Παραμένουν ως έχουν οι ρυθμίσεις για τη διαθεσιμότητα των παρεχομένων υπηρεσιών μέσω Επιλογής Φορέα προς τους συνδρομητές του Παρόχου Α. (Μετά τη σελ. 386,504) Σελ. 386,505 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.106 6. Η ΕΕΤΤ δύναται να εντάξει και άλλες κατηγορίες κλήσεων στις Δυνατότητες της παραγράφου 1 ή να ορίσει νέες Δυνατότητες, λαμβάνοντας υπόψη την κείμενη νομοθεσία, τις συνθήκες της αγοράς και την ανάπτυξη του ανταγωνισμού.» Το άρθρ. 5 αντικαταστάθηκε ως άνω από το άρθρ. 2 της με αριθ.478/114/6 Μαϊ.-13 Ιουν. 2008 (ΦΕΚ Β΄1106) απόφ. ΕΕΤΤ. Σύμφωνα δε με το άρθρ. 5 της ίδιας απόφασης καταργήθηκε η με αριθ. 394/18/2006 (ΦΕΚ Β΄1023) απόφ. ΕΕΤΤ σχετικά με την αναβολή έναρξης εφαρμογής της υπ’ αριθ. (3) Δυνατότητας Σχήματος Προεπιλογής Φορέα (όλες οι κλήσεις), όπως αυτή προβλεπόταν στο προϊσχύσαν άρθρ. 5 παρ.1 της παρούσας. Άρθρο 6 Απαιτήσεις Μεταγωγής και Δρομολόγησης Οι Τηλεπικοινωνιακοί Οργανισμοί που έχουν την υποχρέωση παροχής στους συνδρομητές τους της δυνατότητας προεπιλογής φορέα οφείλουν ενδεικτικά να τηρούν κατά τη μεταγωγή και δρομολόγηση κλήσεων τα ακόλουθα: 1.Η δυνατότητα προεπιλογής φορέα παρέχεται σε όλους τους συνδρομητές που συνδέονται απευθείας με γραμμές PSTN και ISDN στο δίκτυό τους. 2.Οι κλήσεις που υπόκεινται σε προεπιλογή δρομολογούνται στο σημείο διασύνδεσης που έχει συμφωνηθεί με τον Προεπιλεγμένο Πάροχο ή με τον συνεργαζόμενο Τηλεπικοινωνιακό Οργανισμό, σε περίπτωση που ο Προεπιλεγμένος Πάροχος είναι Εικονικός Τηλεπικοινωνιακός Πάροχος. 3.Η δρομολόγηση πραγματοποιείται με την προσθήκη από τον Υπόχρεο Πάροχο της διευκόλυνσης προεπιλογής φορέα κατάλληλου προθέματος στα ψηφία που πληκτρολόγησε ο συνδρομητής. Το πρόθεμα αυτό είναι πενταψήφιο, χαρακτηρίζει μοναδικά τον Προεπιλεγμένο Πάροχο και διευκολύνει τη δρομολόγηση της κλήσης στο κατάλληλο σημείο διασύνδεσης. Ο Κωδικός Επιλογής Φορέα του Προεπιλεγμένου Παρόχου, εφόσον υπάρχει η τεχνική δυνατότητα διαχωρισμού των κλήσεων που πραγματοποιούνται μέσω Επιλογής Φορέα από τις κλήσεις που πραγματοποιούνται μέσω Προεπιλογής Φορέα, μπορεί να χρησιμοποιηθεί ως πρόθεμα προεπιλογής φορέα. Σε κάθε πάροχο που έχει το δικαίωμα να αποτελέσει Προεπιλεγμένο Πάροχο εκχωρούνται προθέματα προεπιλογής φορέα μετά από αίτησή του στην ΕΕΤΤ, σύμφωνα με τη διαδικασία που προβλέπεται από την υπ’ αριθ. 207/6/2.2.2001 (ΦΕΚ 159/Β/2001) απόφαση της ΕΕΤΤ για την  Σελ. 386,506 Τεύχος      Σελ.        εκχώρηση κωδικών επιλογής φορέα. Τα προθέματα προεπιλογής φορέα εκχωρούνται από τη σειρά 160 του Εθνικού Σχεδίου Αριθμοδότησης. Οι πάροχοι στους οποίους εκχωρείται πρόθεμα προεπιλογής φορέα έχουν τα δικαιώματα και τις υποχρεώσεις που απορρέουν από την ισχύουσα νομοθεσία και τις Αποφάσεις της ΕΕΤΤ για τους κωδικούς επιλογής φορέα. Το πρόθεμα προεπιλογής φορέα δεν μπορεί να χρησιμοποιηθεί ως Κωδικός Επιλογής Φορέα. 4.Όλες οι κλήσεις που δεν υπόκεινται σε Προεπιλογή Φορέα δρομολογούνται από τον Υπόχρεο Πάροχο της διευκόλυνσης προεπιλογής φορέα. 5.Ο Υπόχρεος Πάροχος της διευκόλυνσης προεπιλογής φορέα διαβιβάζει στον Προεπιλεγμένο Πάροχο την Αναγνώριση Καλούσας Γραμμής (CLI: Calling Line Identification), ακόμη και αν αυτή είναι απόρρητη ή μη ανακοινώσιμη. Η Αναγνώριση Καλούσας Γραμμής χρησιμοποιείται από τον Προεπιλεγμένο Πάροχο μόνο για την αναγνώριση, πιστοποίηση και τιμολόγηση της κλήσης και σύμφωνα με την ισχύουσα νομοθεσία διασφάλισης του απορρήτου. Στην περίπτωση απόρρητης ή μη ανακοινώσιμης Αναγνώρισης Καλούσας Γραμμής, ο Προεπιλεγμένος Πάροχος δεσμεύεται με τη διασφάλιση του απορρήτου. 6.Κλήσεις που πραγματοποιούνται με χρήση Κωδικού Επιλογής Φορέα ακυρώνουν την προεπιλογή και δρομολογούνται στον πάροχο που προσδιορίζεται από τον Κωδικό Επιλογής Φορέα. 7.Δεν επιτρέπεται υποβάθμιση της ποιότητας των παρεχομένων υπηρεσιών λόγω προσθήκης της δυνατότητας παροχής προεπιλογής φορέα. 8.Οι υπάρχουσες διευκολύνσεις στη γραμμή του συνδρομητή, όπως η Αναμονή Κλήσης, δεν επηρεάζονται από την παροχή προεπιλογής φορέα. 22.ΔΑ.α.106 Οργάνωση και Λειτουργία των Τηλεπικοινωνιών 9.Ο συνδρομητής που κάνει χρήση της υπηρεσίας προεπιλογής φορέα δύναται να αιτηθεί τη διευκόλυνση επιλεκτικής φραγής κλήσεων για τις κατηγορίες κλήσεων που περιλαμβάνονται στις Δυνατότητες του σχήματος προεπιλογής που έχει επιλέξει. Η αίτηση αυτή μπορεί να τεθεί από το συνδρομητή είτε στον Προεπιλεγμένο Πάροχο είτε στον Υπόχρεο Πάροχο της διευκόλυνσης προεπιλογής φορέα. 10.Εξασφαλίζεται η συνέχεια των τηλεφωνικών υπηρεσιών προς τον συνδρομητή κατά την ενεργοποίηση των επιλογών του σχετικά με την Προεπιλογή Φορέα. 11.(Διαγράφηκε από την από την παρ. 4 άρθρ. 1 της με αριθ.478/114/6 Μαϊου-13 Ιουν. 2008 ,ΦΕΚ Β΄1106, απόφ. ΕΕΤΤ ). 11.(12).Στις περιπτώσεις που δεν είναι τεχνικά εφικτή η υλοποίηση διαφορετικού σχήματος προεπιλογής για κάθε μία από τις γραμμές ενός ιδιωτικού κέντρου μεταγωγής (PABX), τότε εφαρμόζονται οι ίδιες Δυνατότητες του σχήματος προεπιλογής για όλες τις γραμμές. Η μέσα σε ( ) παρ. 12 αναριθμήθηκε σε παρ. 11 από την παρ. 4 άρθρ. 1 της με αριθ.478/114/6 Μαϊου-13 Ιουν. 2008 (ΦΕΚ Β΄1106), απόφ. ΕΕΤΤ . Άρθρο 7 Προστασία Καταναλωτή «1.Οι Προεπιλεγμένοι Πάροχοι αναπτύσσουν συστήματα πληροφόρησης και ενημέρωσης των καταναλωτών και διαδικασίες προστασίας τους, προκειμένου να κατανοήσουν, ιδίως, τις επιλογές που έχουν, τις κατηγορίες κλήσεων που παρέχονται από τον προεπιλεγμένο πάροχο, τις κατηγορίες κλήσεων που δεν παρέχονται από τον προεπιλεγμένο πάροχο, την κατά κατηγορία κλήσεων χρέωση και τιμολόγηση, τον τρόπο λειτουργίας των παρεχόμενων υπηρεσιών και τον τρόπο καταγγελίας της σύμβασης. Τα ανωτέρω εφαρμόζονται σε όλες τις περιπτώσεις ενεργοποίησης, κατάργησης, αλλαγής σχήματος ή αλλαγής παρόχου προεπιλογής. Η παρούσα διάταξη δεν περιορίζει τις υποχρεώσεις των παρόχων, οι οποίες απορρέουν από το άρθρο 56 του ν. 3431/2006 και τον Κανονισμό Γενικών Αδειών, όπως εκάστοτε ισχύουν, σε σχέση με την προστασία των τελικών χρηστών.» Η παρ. 1 αντικαταστάθηκε ως άνω από την παρ. 5 άρθρ. 1 της με αριθ.478/114/6 Μαϊου-13 Ιουν. 2008 (ΦΕΚ Β΄1106), απόφ. ΕΕΤΤ.  2.Η ευθύνη της τιμολόγησης των συνδρομητών για τις κλήσεις που εμπίπτουν στην προεπιλογή φορέα ανήκει στον Προεπιλεγμένο Πάροχο. Ο συνδρομητής δεν χρεώνεται από τον Υπόχρεο Πάροχο της διευκόλυνσης προεπιλογής φορέα για την πρόσβαση στο δίκτυο του προεπιλεγμένου φορέα.  Ο Υπόχρεος Πάροχος της διευκόλυνσης της προεπιλογής φορέα είναι υπεύθυνος για τη χρέωση του παγίου τέλους μίσθωσης της γραμμής (εφόσον αυτό υπάρχει) και για τις κλήσεις που δεν υπόκεινται σε προεπιλογή. 3.Οι Προεπιλεγμένοι Πάροχοι και ο Υπόχρεος Πάροχος της διευκόλυνσης προεπιλογής φορέα έχουν τη δυνατότητα να εκδίδουν ενιαίο λογαριασμό στο συνδρομητή ως αποτέλεσμα εμπορικής μεταξύ τους συμφωνίας. 4.Οι παραπάνω διατάξεις δεν περιορίζουν σε τίποτα τα δικαιώματα των συνδρομητών με βάση τη νομοθεσία για τα δικαιώματα προστασίας καταναλωτή και ιδιαίτερα τα άρθρα 4 και 8 του νόμου 2251/1994 (ΦΕΚ 191/Α/1994), την εγκυρότητα των όρων συμβάσεων προσχώρησης σύμφωνα με το άρθρο 2 του νόμου 2251/1994 (ΦΕΚ 191/Α/1994) και το άρθρο 281 του ΑΚ καθώς και τη νομοθεσία περί προστασίας δεδομένων προσωπικού χαρακτήρα, ιδιαίτερα το άρθρο 4 παρ. 2,3,4 και 5 και τα άρθρα 5 και 8 του νόμου 2774/1999 (ΦΕΚ 287/Α/1999) περί προστασίας δεδομένων προσωπικού χαρακτήρα στον τηλεπικοινωνιακό τομέα. 5.Στην περίπτωση που κάποιος Προεπιλεγμένος Πάροχος ή ο Υπόχρεος Πάροχος της διευκόλυνσης προεπιλογής φορέα ή προστηθείς τους δηλώσει ανακριβώς τα στοιχεία κάποιου προσώπου ως συμφωνούντος με την ενεργοποίηση, κατάργηση, ακύρωση αιτήσεως κατάργησης, αλλαγή σχήματος προεπιλογής φορέα ή αλλαγή Προεπιλεγμένου Παρόχου ή/και παραβιάζει τις διατάξεις του παρόντος Κανονισμού, επιβάλλονται σε αυτόν διοικητικές κυρώσεις σύμφωνα με την ισχύουσα νομοθεσία. 6.Οι Προεπιλεγμένοι Πάροχοι υποχρεούνται να παρέχουν στους συνδρομητές τους, με την χρήση ενός τηλεφωνικού αριθμού ελέγχου προεπιλογής, ηχογραφημένο μήνυμα που θα τους ενημερώνει ως προς την ενεργοποίηση της προεπιλογής. Η χρέωση κλήσης στον αριθμό ελέγχου προεπιλογής δεν επιτρέπεται να υπερβαίνει την αστική χρέωση του ιδίου δικτύου. Τα ανωτέρω ισχύουν και για τους Εικονικούς Τηλεπικοινωνιακούς Παρόχους, οι οποίοι τηρούν την εν λόγω υποχρέωση σε συνεργασία με τα δίκτυα που τους εξυπηρετούν κατόπιν σχετικής συμφωνίας μεταξύ των μερών. Η δυνατότητα χρήσης του ως άνω τηλεφωνικού αριθμού θα πρέπει να αναγράφεται σε ευκρινές σημείο στις συμβάσεις των παρόχων, στους λογαριασμούς και στην ιστοσελίδα τους. (Μετά τη σελ. 386,506) Σελ. 386,507 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.106 7.Στο πλαίσιο προστασίας του καταναλωτή από αθέμιτες πρακτικές ή/ και αυθαίρετες ενέργειες των Προεπιλεγμένων Παρόχων ή του Υπόχρεου Παρόχου της διευκόλυνσης προεπιλογής φορέα αναφορικά με την ενεργοποίηση, κατάργηση, ακύρωση αίτησης κατάργησης, αλλαγή σχήματος προεπιλογής φορέα ή αλλαγή Προεπιλεγμένου Παρόχου χωρίς τη ρητή συγκατάθεση του συνδρομητή, ο καταναλωτής δύναται να προσφεύγει στην ΕΕΤΤ, η οποία και αποφασίζει με δεσμευτική Απόφαση της, σύμφωνα με τα οριζόμενα στην υπ’ αριθμ. ΕΕΤΤ 249/115/29.3.2002 «Κανονισμός Ακροάσεων για θέματα τηλεπικοινωνιών», όπως αυτή εκάστοτε ισχύει. 8.Στα πλαίσια της ως άνω διαδικασίας, η ΕΕΤΤ δύναται να ζητά από τους Προεπιλεγμένους Παρόχους ή/και τον Υπόχρεο Πάροχο της διευκόλυνσης προεπιλογής φορέα την προσκόμιση στοιχείων που αποδεικνύουν την συναίνεση του καταγγέλλοντος συνδρομητή επί της εκάστοτε αιτήσεως ενεργοποίησης, κατάργησης, ακύρωσης αίτησης κατάργησης, αλλαγής σχήματος προεπιλογής φορέα ή αλλαγής Προεπιλεγμένου Παρόχου. Εάν από τα προσκομισθέντα στοιχεία δεν προκύπτει η συναίνεση του συνδρομητή, τότε ο πάροχος που ενήργησε χωρίς τη συγκατάθεση του συνδρομητή οφείλει να επαναφέρει τον συνδρομητή στην προτέρα κατάσταση, με δική του αποκλειστικά επιβάρυνση. Μέχρι την ολοκλήρωση επαναφοράς του συνδρομητή στην προτέρα κατάσταση, εφόσον αυτή διαταχθεί με σχετική απόφαση της ΕΕΤΤ, ο εν λόγω πάροχος παρέχει ατελώς στον συνδρομητή τις αντίστοιχες υπηρεσίες για το διάστημα κατά το οποίο αυτές παρέχονταν χωρίς την συγκατάθεση του τελευταίου. 9.Οι Προεπιλεγμένοι Πάροχοι και ο Υπόχρεος Πάροχος της διευκόλυνσης προεπιλογής φορέα οφείλουν, εφόσον αυτό τους ζητηθεί, να αποστέλλουν άμεσα στους τελικούς χρήστες με κάθε πρόσφορο τρόπο, τα εγκεκριμένα από την ΕΕΤΤ έντυπα αιτήσεων ενεργοποίησης, κατάργησης, ακύρωσης αίτησης κατάργησης, αλλαγής σχήματος προεπιλογής φορέα και αλλαγής Προεπιλεγμένου Παρόχου καθώς επίσης και τους όρους των συμβάσεών τους. Επιπλέον, οφείλουν να δημοσιεύουν στην ιστοσελίδα τους σε εμφανές σημείο τα ανωτέρω τυποποιημένα κείμενα αιτήσεων. Άρθρο 8 Καταμερισμός του Κόστους Παροχής της Προεπιλογής Φορέα 1.Το κόστος που αφορά την παροχή της προεπιλογής φορέα αναλύεται σε τρεις κατηγορίες: Σελ. 386,508 Τεύχος      Σελ.        α.Κόστος Εγκατάστασης: Είναι το κόστος που αφορά κυρίως τον Υπόχρεο Πάροχο της διευκόλυνσης προεπιλογής φορέα και σχετίζεται με την τροποποίηση του δικτύου και των συστημάτων του, ώστε να παρέχεται η προεπιλογή φορέα. β.Κόστος Ενεργοποίησης Παρόχου: Είναι το κόστος που απαιτείται για την υλοποίηση και ενεργοποίηση της προεπιλογής φορέα για κάθε πάροχο χωριστά. Περιλαμβάνει, μεταξύ άλλων, την εγκατάσταση του πληροφοριακού συστήματος στο χώρο του παρόχου για τη διαχείριση των αιτημάτων των πελατών του για προεπιλογή. γ.Κόστος Ενεργοποίησης ανά Γραμμή: Είναι κυρίως το διαχειριστικό κόστος του Υπόχρεου Παρόχου της διευκόλυνσης προεπιλογής φορέα για κάθε γραμμή συνδρομητή χωριστά. 2.Ο Υπόχρεος Πάροχος της διευκόλυνσης προεπιλογής φορέα αναλαμβάνει το Κόστος Εγκατάστασης. 3.Ο Προεπιλεγμένος Πάροχος αναλαμβάνει το Κόστος Ενεργοποίησης Παρόχου και το Κόστος Ενεργοποίησης ανά Γραμμή.  4.Το ποσό που αντιστοιχεί στο Κόστος Ενεργοποίησης ανά Γραμμή είναι κοστοστρεφές, καταβάλλεται από τον Προεπιλεγμένο Πάροχο στον Υπόχρεο Πάροχο της διευκόλυνσης της προεπιλογής φορέα και υπόκειται σε έγκριση από την ΕΕΤΤ. 5.Σε περίπτωση κατά την οποία αποδεδειγμένα, και κατόπιν ακρόασης των ενδιαφερομένων μερών, κριθεί ότι κατά παράβαση των ισχυουσών διαδικασιών διεκπεραίωσης αιτήσεων Προεπιλογής Φορέα καταργήθηκε η Προεπιλογή Φορέα συνδρομητή, ο Προεπιλεγμένος Πάροχος δεν βαρύνεται εκ νέου με το κόστος ενεργοποίησης της υπό κρίση τηλεφωνικής γραμμής. 6.Ο Υπόχρεος Πάροχος της διευκόλυνσης προεπιλογής φορέα δεν επιβαρύνει άμεσα τους συνδρομητές του για την παροχή της διευκόλυνσης αυτής. 22.ΔΑ.α.106 Οργάνωση και Λειτουργία των Τηλεπικοινωνιών - Ε.Ε.Τ.Τ. 7.Οι τυχόν άμεσες επιβαρύνσεις των συνδρομητών από τους Προεπιλεγμένους Παρόχους δεν λειτουργούν αποτρεπτικά για τη χρήση της διευκόλυνσης προεπιλογής φορέα. 8.Για τη συλλογή κλήσεων μέσω προεπιλογής φορέα οι Προεπιλεγμένοι Πάροχοι των οποίων το δίκτυο έχει διασυνδεθεί με το δίκτυο του Υπόχρεου Παρόχου της διευκόλυνσης προεπιλογής φορέα, καταβάλλουν στον Υπόχρεο Πάροχο της διευκόλυνσης προεπιλογής φορέα τα τέλη που προβλέπονται από το Υπόδειγμα Προσφοράς Διασύνδεσης του Υπόχρεου. Σε περίπτωση που ο Προεπιλεγμένος Πάροχος είναι Εικονικός Τηλεπικοινωνιακός Πάροχος, τα τέλη για την συλλογή κλήσεων μέσω προεπιλογής καταβάλλονται στον Υπόχρεο Πάροχο της διευκόλυνσης προεπιλογής φορέα από τον συνεργαζόμενο με τον Εικονικό Τηλεπικοινωνιακό Πάροχο Τηλεπικοινωνιακό Οργανισμό, σύμφωνα με όσα προβλέπονται στο Υπόδειγμα Προσφοράς Διασύνδεσης του Υπόχρεου.